CELEX: 32005D0946
Language: hr
Date: 2005-12-23 00:00:00
Title: 2005/946/EZ: Odluka Komisije od 23. prosinca 2005. o izmjeni Odluke 2005/526/EZ vezano uz mjere kontrole klasične svinjske kuge u Njemačkoj i Slovačkoj (priopćena pod brojem dokumenta C(2005) 5631)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               85
            
         32005D0946
   
               L 342/100
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 23. prosinca 2005.
   o izmjeni Odluke 2005/526/EZ vezano uz mjere kontrole klasične svinjske kuge u Njemačkoj i Slovačkoj
   (priopćena pod brojem dokumenta C(2005) 5631)
   (Tekst značajan za EGP)
   (2005/946/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   budući da:
   
               (1)
            
            
               Kao odgovor na izbijanja klasične svinjske kuge u nekim državama članicama, donesena je Odluka Komisije 2003/526/EZ od 18. srpnja 2003. vezano uz zaštitne mjere u vezi s klasičnom svinjskom kugom u određenim državama članicama (2). U Odluci su utvrđene određene dodatne mjere kontrole u odnosu na klasičnu svinjsku kugu.
            
         
               (2)
            
            
               Njemačka je obavijestila Komisiju o nedavnom razvoju te bolesti kod divljih svinja u saveznoj državi Sjeverno Porajnje-Vestfalija. S obzirom na dostupne epidemiološke informacije, područja Njemačke u kojima se primjenjuju mjere kontrole bolesti potrebno je izmijeniti kako bi bila uključena i područja Sjevernog Porajnja-Vestfalije i Porajnja.
            
         
               (3)
            
            
               Situacija s bolesti u Slovačkoj znatno je poboljšana u Veterinarskom kotaru i Upravi za hranu Trnave (koji se sastoji od okruga Trnava, Pieštany i Hlohovec) i Banske Bistrice (koji se sastoji od okruga Banska Bistrica i Brezno). Stoga više nije potrebno primjenjivati mjere predviđene u Odluci 2003/526/EZ vezano uz ta područja.
            
         
               (4)
            
            
               Stoga je potrebno shodno tome izmijeniti Odluku 2003/526/EZ.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Odluci 2003/526/EZ zamjenjuje se Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 23. prosinca 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).
   
      (2)  SL L 183, 22.7.2003., str. 46. Odluka kako je zadnje izmijenjena Odlukom 2005/339/EZ (SL L 108, 29.4.2005., str. 87.).
   
      PRILOG
      
         
            „PRILOG
            DIO I.
            
               Područja Njemačke i Francuske navedena u člancima 2., 3., 5., 7. i 8.
            
            1.   Njemačka
            
                        A.
                     
                     
                        U saveznoj državi Porajnje:
                        
                                    (a)
                                 
                                 
                                    okrug: Bad Dürkheim, područje Donnersberg i južna Vinska cesta (Weinstraße);
                                 
                              
                                    (b)
                                 
                                 
                                    gradovi: Speyer, Landau, Neustadt an der Weinstraße, Pirmasens i Kaiserslautern;
                                 
                              
                                    (c)
                                 
                                 
                                    u okrugu Amzey-Worms: područja Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermershein vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim, Monsheim and Alzey;
                                 
                              
                                    (d)
                                 
                                 
                                    u okrugu Bad Kreuznach: područja Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg and Bad Kreuznach;
                                 
                              
                                    (e)
                                 
                                 
                                    u okrugu Germersheim: općine Lingenfeld, Bellheim i Gemersheim;
                                 
                              
                                    (f)
                                 
                                 
                                    u okrugu Kaiserslautern: općine Weilerbach, Otterbach, Otterberg, Enkenbach-Alsenbirn, Hochspeyer, Kaiserslautern-Süd (jug), Landstuhl i Bruchmühlbach-Miesau, područja Ramstein-Miesenbach, Hütschenhausen, Steinwenden i Kottweiler-Schwanden;
                                 
                              
                                    (g)
                                 
                                 
                                    u okrugu Kusel: područja Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach and Bosenbach;
                                 
                              
                                    (h)
                                 
                                 
                                    u okrugu Phein-Phalz: općine Dudenhofen, Waldsee, Böhl-Iggelheim, Schifferstadt, Römerberg and Altrip;
                                 
                              
                                    (i)
                                 
                                 
                                    u okrugu jugozapadnog Phalza: općine Waldfischbach-Burgalben, Rodalben, Hauenstein, Dahner-Felsenland, Pirmasens-Land and Thaleischweiler-Fröschen, the localities Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben and Knopp-Labach;
                                 
                              
                                    (j)
                                 
                                 
                                    u okrugu Ahrweiler: općine Adenau i Ahrweiler;
                                 
                              
                                    (k)
                                 
                                 
                                    u okrugu Daun: općine Nohn i Üxheim.
                                 
                              
                  
                        B.
                     
                     
                        U saveznoj državi Sjeverno Porajnje-Vestfalija:
                        
                                    —
                                 
                                 
                                    u okrugu Euskirchen: grad Bad Münstereifel, općina Blankenheim (područja Lindweiler, Lommersdorf i Rohr), grad Euskirchen (područja Billig, Euenheim, Flamersheim, Kirchheim, Kreuzweingarten, Niederkastenholz, Rheder, Schweinheim, Stotzheim i Wißkirchen), grad Mechernich (područja Antweilwe, Harzheim, Holzheim, Lessenich, Rissdorf, Wackendorf i Weiler am Berge), općina Nettersheim (područja Bouderath, Buir, Egelgau, Frohngau, Holzmühlheim, Pesch, Roderath i Tondorf).
                                 
                              
                  2.   Francuska
            Područje departmana Bas-Rhin (Donje Rajne) i Mosela smješteno zapadno od Rajne i kanala Rajna-Maina sjeverno od autoceste A 4, istočno od rijeke Sarre i južno od granice s Njemačkom i općine Holtzheim, Lingolsheim i Eckbolsheim.
            DIO II.
            
               Područja Slovačke navedena u člancima 2., 3., 5., 7. i 8.
            
            Područje Veterinarskog kotara i Uprave za hranu Trenčina (koje obuhvaća okruge Trenčin i Banovce nad Bebravou), Prievidza (koje obuhvaća okruge Prievidza i Partizanske), Puchov (koji obuhvaća samo okrug Ilava), Žiar nad Hronom (koji obuhvaća okruge Žiar nad Hronom, Žarnovica i Banska Štivnica), Zvolen (koji obuhvaća okruge Zvolen, Krupina i Detva), Lučenec (koji obuhvaća okruge Lučenec i Poltar) i Velky Krtiš.”